Γουλιέλμος Χέρμπερτ, 1ος κόμης του Πέμπροκ (απεβ. 1469)

Ο Γουλιέλμος Χέρμπερτ, 1ος κόμης του Πέμπροκ, αγγλ.: William Herbert, 1st Earl of Pembroke, KG (  1423 27 Ιουλίου 1469), γνωστός ως «Μαύρος Γουλιέλμος», ήταν Ουαλός ευγενής, στρατιωτικός, πολιτικός και αυλικός. 

 Ο βίος του 
Ήταν γιος του Γουλιέλμου απ Θωμά, ιδρυτή του Κάστρου Ράγκλαν, και της Ντάφιντ Γκαμ, απόγονου του Γκλάντις, και εγγονός του Ντάφιντ Γκαμ, οπαδού του βασιλιά Ερρίκου Ε΄ της Αγγλίας. Ο πατέρας του ήταν σύμμαχος του Ριχάρδου της Υόρκης, και ο Χέρμπερτ υποστήριξε την υπόθεση των Γιορκιστών στους Πολέμους των Δύο Ρόδων. Το 1461 ο Χέρμπερτ ανταμείφθηκε από τον βασιλιά Εδουάρδο Δ΄ με τον τίτλο βαρόνος Χέρμπερτ του Ράγκλαν (αφού πήρε ένα αγγλικό επώνυμο στη θέση του ουαλικού πατρωνύμου), και χρίστηκε Ιππότης της Περικνημίδος.

Λίγο μετά την αποφασιστική νίκη των Γιορκιστών στη Μάχη του Τάουτον το 1461, ο Χέρμπερτ αντικατέστησε τον Τζάσπερ Τυδώρ ως κόμη του Πέμπροκ, γεγονός που του έδωσε τον έλεγχο του Κάστρου του Πέμπροκ, και με αυτόν τον τρόπο, κέρδισε την κηδεμονία του νεαρού Ερρίκου (Ζ΄) Τυδώρ. Ωστόσο, διαφώνησε με τον λόρδο Ριχάρδο Νέβιλ 16ο κόμη του Γουόρικ "τον βασιλοποιό" το 1469, όταν ο Γουόρικ στράφηκε εναντίον του βασιλιά. Ο Χέρμπερτ καταγγέλθηκε από τον Γουόρικ και τον Γεώργιο Πλανταγενέτη δούκα του Κλάρενς ως ένας από τους "κακούς συμβούλους" του βασιλιά.  Ο Γουλιέλμος και ο αδελφός του Ριχάρδος εκτελέστηκαν από τον Γουόρικ στο Νορθάμπτον, μετά τη Μάχη του Έντγκκοτ, η οποία έλαβε χώρα στο Νότιο Νορθάμπτονσιρ, κοντά στο Μπάνμπερυ. 

Τον Χέρμπερτ διαδέχθηκε ο γιος του, Γουλιέλμος, αλλά η κομητεία παραδόθηκε το 1479. Αργότερα αναβίωσε για έναν εγγονό, έναν άλλο Γουλιέλμο Χέρμπερτ, γιο του νόθου γιου του Μαύρου Γουλιέλμου, σερ Ριχάρδο Χέρμπερτ του Γιούιας.

 Οικογένειά 
Νυμφεύτηκε την Άννα Ντέβερεξ, κόρη του Γουόλτερ Ντέβερεξ, λόρδου Καγκελάριου της Ιρλανδίας, και της Ελισάβετ Μέρμπουρυ. Απέκτησαν τουλάχιστον δέκα παιδιά:
 Γουλιέλμος, 2ος κόμης του Πέμπροκ (5 Μαρτίου 1451 – 16 Ιουλίου 1491).
 σερ Γουόλτερ (π. 1452 – 16 Σεπτεμβρίου 1507). Νυμφεύτηκε τη λαίδη Άννα Στάφορντ, αδελφή του Εδουάρδου 3ου δούκα του Μπάκιγχαμ.
 σερ Γεώργιος του Σαιντ Τζούλιανς.
 Φίλιππος του Λάνιχανγκελ.
 Σέσιλυ.
 Μωντ. Παντρεύτηκε τον Ερρίκο Πέρσυ 4ο κόμη του Νορθάμπερλαντ.
 Αικατερίνη. Παντρεύτηκε τον Γεώργιο Γκρέυ 2ο κόμη του Κεντ .
 Άννα. Παντρεύτηκε τον Ιωάννη Γκρέυ 1ο βαρόνο Γκρέυ του Πόουις, 9ο κύριο του Πόουις (απεβ. 1497).
 Ισαβέλλα, παντρεύτηκε τον σερ Θωμά Κόουκσι.
 Μαργαρίτα. Παντρεύτηκε πρώτα τον Θωμά Τάλμποτ 2ο υποκόμη Λάιλ, και έπειτα τον σερ Ερρίκο Μπόντρουγκαν.

Ο Γουλιέλμος είχε τρεις νόθους γιους, αλλά οι ταυτότητες των μητέρων τους δεν έχουν επιβεβαιωθεί:
 σερ Ριχάρδος του Γιούιας. Πατέρας του Γουλιέλμου Χέρμπερτ 1ου κόμη του Πέμπροκ (της 10ης δημιουργίας). Πιθανώς γιος της Μωντ, κόρης του Άνταμ απ Χάουελ Γκράουντ (Γκουίν).
 σερ Γεώργιος. Γιος της Φροντ Βερχ Χόεσγκιν. Νυμφεύτηκε τη Σίμπιλ Κροφτ. 
 σερ Γουλιέλμος του Τρόυ. Γιος της Φροντ Βερχ Χόεσγκιν. Νυμφεύτηκε για 2η φορά, με την Μπλανς Γουίτνεϋ (το γένος Μίλμπορν). Απέκτησαν δύο γιους. 

 Δείτε επίσης 
 Η Λευκή Βασίλισσα (μίνι σειρά)

 Αναφορές 

Κατηγορία:Τάγμα της Περικνημίδας
Κατηγορία:Οικογένεια Χέρμπερτ